Oʻzbekiston Respublikasi Oliy taʼlim, fan va innovatsiyalar vazirligi

Oʻzbekiston Respublikasi Oliy taʼlim, fan va innovatsiyalar vazirligi – Oʻzbekiston Respublikasida oliy, oʻrta maxsus va professional taʼlim hamda ilm-fan va innovatsiyalar sohasini nazorat qiluvchi davlat hokimiyatining vakillik organidir.

 Tarixi 
1991-yil 15-avgust kuni tashkil topgan. 2022-yil 24-dekabrda qayta tashkil etilganOliy va oʻrta maxsus taʼlim vazirligi negizida Oliy taʼlim, fan va innovatsiyalar vazirligi tashkil etilmoqda

 Maqsadi va vazifalari 
Oliy taʼlim, oliy taʼlimdan keyingi taʼlim, ilm-fan va innovatsion faoliyat, oʻrta maxsus, professional taʼlim sohalarida yagona davlat siyosatini amalga oshiradi. Oʻrta maxsus, professional, oliy taʼlim va oliy taʼlimdan keyingi taʼlim xizmatlarini koʻrsatish sohasidagi faoliyatni litsenziyalash, shuningdek, kadrlar malakasini oshirish va ularni qayta tayyorlash faoliyatini tartibga soladi. Xalqaro mezonlar asosida oʻrta maxsus, professional va oliy taʼlim tashkilotlarida taʼlim sifatini taʼminlash, oʻquv jarayonini tashkil etish meʼyorlarini belgilaydi. Ilmiy-tadqiqot ishlari samaradorligini oshirish, davlat ilmiy va innovatsion dasturlari ijrosini muvofiqlashtirish, shuningdek, taʼlim, ilm-fan va ishlab chiqarish oʻrtasida integratsiyani taʼminlash ishlarini tashkil qiladi. Oʻrta maxsus, professional, oliy taʼlim, oliy taʼlimdan keyingi taʼlim, fan va innovatsiyalar sohasida qoʻshma taʼlim va ilmiy dasturlarni amalga oshirish boʻyicha xalqaro aloqalarni rivojlantiradi. Fan va texnologiyalarni rivojlantirishning ustuvor yoʻnalishlari asosida davlat ilmiy dasturlarini shakllantiradi. Fan va ishlab chiqarish integratsiyasini mustahkamlaydi, yangi ishlanmalarni tijoratlashtiradi, ratsionalizatorlik faoliyati va startap ekotizimini rivojlantiradiVazifa va funksiyalar.

 Tuzilmasi 
Vazirlik huzuridagi tashkilotlar:
 Innovatsion rivojlanish agentligi
 Bilim va malakalarni baholash agentligi
 Oliy attestatsiya komissiyasi

 Vazirlar 
 1959-1971 – Toshmuhammad Sarimsoqov
 1985-1988 – Mahmud Salohiddinov
 1991-1994 – Joʻra Abdullayev
 1994-1998 – Oqil Salimov
 1998-2004 – Saidahror Gʻulomov
 2004-2008 – Rustam Qosimov
 2008-2010 – Azimjon Parpiyev
 2010-2014 – Bahodir Xodiyev
 2014-2016 – Alisher Vahobov
 2016-2017 – Rustam Qosimov
 2017-2021 – Inomjon Majidov
 2021-2022 – Abduqodir Toshqulov
 2023—2024 – Ibrohim Abdurahmonov
 2024 – Kongratbay Sharipov

 Yangi vazirlik 
Oʻzbekiston Oliy va oʻrta maxsus taʼlim vazirligi negizida 2023-yil 1-yanvardan boshlab Oliy taʼlim, fan va innovatsiyalar vazirligi tashkil etildi. Bu Oʻzbekiston prezidentining „Yangi Oʻzbekiston maʼmuriy islohotlarini amalga oshirish chora-tadbirlari toʻgʻrisida“gi farmonida koʻzda tutilgan holda amalga oshirildi.

 Manbalar 

 Havolalar 
 Rasmiy sayt
 Rasmiy Telegram sahifasi
 Rasmiy Facebook sahifasi
 Rasmiy Instagram sahifasi
 Oʻzbekistondagi universitetlar

Oliy taʼlim